CELEX: 32007D0570
Language: et
Date: 2007-08-20 00:00:00
Title: 2007/570/EÜ: Komisjoni otsus, 20. august 2007 , millega muudetakse otsust 2003/634/EÜ, millega kiidetakse heaks kavad kalahaiguste viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite ja heakskiitmata vööndites asuvate heakskiidetud kalakasvanduste staatuse saamiseks (teatavaks tehtud numbri K(2007) 3902 all) (EMPs kohaldatav tekst )

22.8.2007   
            
            
               ET
            
            
               Euroopa Liidu Teataja
            
            
               L 217/36
            
         
      KOMISJONI OTSUS,
   20. august 2007,
   millega muudetakse otsust 2003/634/EÜ, millega kiidetakse heaks kavad kalahaiguste viirusliku hemorraagilise septitseemia (VHS) ja nakkusliku vereloomenekroosi (IHN) suhtes heakskiidetud vööndite ja heakskiitmata vööndites asuvate heakskiidetud kalakasvanduste staatuse saamiseks
   (teatavaks tehtud numbri K(2007) 3902 all)
   (EMPs kohaldatav tekst)
   (2007/570/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. jaanuari 1991. aasta direktiivi 91/67/EMÜ, mis käsitleb loomatervishoiunõudeid akvakultuurloomade ja -toodete turuleviimise suhtes, (1) eelkõige selle artikli 10 lõiget 2,
   ning arvestades järgmist:
   
               (1)
            
            
               Vastavalt direktiivile 91/67/EMÜ võib liikmesriik esitada komisjonile kava, mis on koostatud selleks, et alustada hiljem menetlust vööndile või heakskiitmata vööndis asuvale kasvandusele kalahaiguste nakkusliku vereloomenekroosi (IHN) ja/või viirusliku hemorraagilise septitseemia (VHS) suhtes heakskiidetud vööndi või heakskiitmata vööndis asuva heakskiidetud kasvanduse staatuse saamiseks. Komisjoni otsuses 2003/634/EÜ (2) kiidetakse heaks ning loetletakse liikmesriikide poolt esitatud kavad.
            
         
               (2)
            
            
               Ühendkuningriik taotles 28. märtsi 2007. aasta kirjaga Ouse’i jõel kohaldatava kava heakskiitmist, et saada tagasi VHSi suhtes heakskiidetud vööndi staatus. Komisjon uuris esitatud kava ja leidis, et see on kooskõlas direktiivi 91/67/EMÜ artikliga 10. Seepärast tuleks kava heaks kiita ja lisada otsuse 2003/634/EÜ I lisas esitatud loetellu.
            
         
               (3)
            
            
               Soome taotles 21. novembri 2006. aasta kirjaga VHSi suhtes heakskiidetud vööndi laiendamist kogu oma rannikualale, välja arvatud vöönditesse, kus rakendatakse likvideerimise erimeetmeid. Soome esitatud dokumentidest ilmneb, et see vöönd vastab direktiivi 91/67/EMÜ artikli 5 nõuetele. Kõiki Soome rannikualasid, välja arvatud vööndeid, kus rakendatakse kalahaiguste likvideerimise erimeetmeid, käsitati haigusvabadena ning need lisati komisjoni 22. aprilli 2002. aasta otsuse 2002/308/EÜ (millega kehtestatakse kalahaiguste viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndite ja kalakasvanduste loetelud) (3) I lisasse, kus on esitatud VHSi suhtes heakskiidetud vööndite loetelu. Seetõttu on VHSi-vaba olukorra saavutamise kava, mida rakendati kogu Soome rannikualal, välja arvatud see osa programmist, mis hõlmas kalahaiguste likvideerimise erimeetmeid, lõpule viidud ning see tuleks otsuse 2003/634/EÜ I lisast välja jätta.
            
         
               (4)
            
            
               Itaalia esitas 11. jaanuari 2006. aasta kirjas taotluse kiita heaks kava, mida rakendatakse kasvanduses, et saada kalahaiguste VHSi ja IHNi suhtes heakskiitmata vööndis asuva heakskiidetud kasvanduse staatus. Komisjon uuris esitatud kava ja leidis, et see on kooskõlas direktiivi 91/67/EMÜ artikliga 10. Seepärast tuleks kava heaks kiita ja lisada otsuse 2003/634/EÜ II lisas esitatud loetellu.
            
         
               (5)
            
            
               Trento autonoomses provintsis rakendatud kavad Val di Sole e Val di Non’i vööndis ja Val Banale vööndis ning Lombardia piirkonnas rakendatud kava Valle del Torrente Venina vööndis on lõpule viidud. Seega tuleks need otsuse 2003/634/EÜ I lisast välja jätta.
            
         
               (6)
            
            
               Seepärast tuleks otsust 2003/634/EÜ vastavalt muuta.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2003/634/EÜ I ja II lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 20. august 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 46, 19.2.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).
   
      (2)  ELT L 220, 3.9.2003, lk 8. Otsust on viimati muudetud otsusega 2006/685/EÜ (ELT L 282, 13.10.2006, lk 44).
   
      (3)  EÜT L 106, 23.4.2002, lk 28. Otsust on viimati muudetud otsusega 2007/345/EÜ (ELT L 130, 22.5.2007, lk 16).
   
      LISA
      „
            I LISA
            KALAHAIGUSTE VHSI JA IHNI SUHTES HEAKS KIIDETUD VÖÖNDI STAATUSE SAAMISEKS ESITATUD KAVAD
            1.   TAANI
            TAANI POOLT 22. MAIL 1995 ESITATUD KAVADESSE KUULUVAD:
            
                        —
                     
                     
                        FISKEBÆK Å valgla;
                     
                  
                        —
                     
                     
                        kõik JÜÜTIMAA OSAD, mis jäävad Storåeni, Karup å, Gudenåeni ja Grejs å valglatest lõuna ja lääne poole;
                     
                  
                        —
                     
                     
                        kõik TAANI SAARED.
                     
                  2.   SAKSAMAA
            SAKSAMAA POOLT 25. VEEBRUARIL 1999 ESITATUD KAVASSE KUULUB:
            
                        —
                     
                     
                        OBERN NAGOLDi valglas asuv vöönd.
                     
                  3.   ITAALIA
            
                        3.1.
                     
                     
                        ITAALIA POOLT 6. OKTOOBRIL 2001 ESITATUD KAVASSE BOLZANO AUTONOOMSE PROVINTSI KOHTA, MIDA ON MUUDETUD 27. MÄRTSI 2003. AASTA KIRJAGA, KUULUB:
                        
                           di Bolzano provintsi vöönd
                        
                        
                                    —
                                 
                                 
                                    Vöönd koosneb kõikidest Bolzano provintsi valglatest.
                                    Vööndisse kuulub VAL DELL’ADIGE VÖÖNDI ülemine osa – st Adige jõe valgla Bolzano provintsis asuvast lähtest kuni Trento provintsi piirini.
                                    (NB! Ülejäänud piirkond, VAL DELL’ADIGE VÖÖNDI alumine osa, kuulub Trento autonoomse provintsi heakskiidetud kava alla. Selle vööndi alumisi ja ülemisi osi tuleb käsitada ühe epidemioloogilise ühikuna.)
                                 
                              
                  
                        3.2.
                     
                     
                        ITAALIA POOLT 23. DETSEMBRIL 1996 JA 14. JUULIL 1997 TRENTO AUTONOOMSE PROVINTSI KOHTA ESITATUD KAVADESSE KUULUVAD:
                        
                                     
                                 
                                 
                                    
                                       Val dell’Adige vöönd – alumine osa
                                    
                                    
                                                —
                                             
                                             
                                                Adige jõe valgla ja selle Trento autonoomse provintsi territooriumil asuvad lähted alates Bolzano provintsi piirist kuni Ala tammini (hüdroelektrijaam).
                                                (NB! VAL DELL’ADIGE VÖÖNDI ülemine osa kuulub Bolzano autonoomse provintsi heakskiidetud kava alla. Selle vööndi alumisi ja ülemisi osi tuleb käsitada ühe epidemioloogilise ühikuna.)
                                             
                                          
                              
                                     
                                 
                                 
                                    
                                       Torrente Arnò vöönd
                                    
                                    
                                                —
                                             
                                             
                                                Valgla Arnò oja alates lähtest kuni tammide alamjooksuni selle koha lähedal, kus Arnò oja voolab Sarca jõkke.
                                             
                                          
                              
                                     
                                 
                                 
                                    
                                       Varone vöönd
                                    
                                    
                                                —
                                             
                                             
                                                Valgla Magnone oja lähtest kuni joani.
                                             
                                          
                              
                                     
                                 
                                 
                                    
                                       Alto e Basso Chiese vöönd:
                                    
                                    
                                                —
                                             
                                             
                                                Chiese jõe valgla alates lähtest kuni Condino tammini, välja arvatud Adanà ja Palvico ojade valglad.
                                             
                                          
                              
                                     
                                 
                                 
                                    
                                       Torrente Palvico vöönd
                                    
                                    
                                                —
                                             
                                             
                                                Palvico oja valgla kuni betoonist ja kivist tammini.
                                             
                                          
                              
                  
                        3.3.
                     
                     
                        ITAALIA POOLT 21. VEEBRUARIL 2001 VENETO PIIRKONNA KOHTA ESITATUD KAVASSE KUULUB:
                        
                           Torrente Astico vöönd
                        
                        
                                    —
                                 
                                 
                                    Astico jõe valgla alates lähtest (Trento autonoomses provintsis ja Veneto piirkonna Vicenza provintsis) kuni Vicenza provintsis asuva Pedescala silla lähedal asuva tammini.
                                    Astico jõe alamjooksu osa Pedescala silla läheduses asuva tammi ja Pria Maglio tammi vahel loetakse puhvervööndiks.
                                 
                              
                  
                        3.4.
                     
                     
                        ITAALIA POOLT 20. VEEBRUARIL 2002 UMBRIA PIIRKONNA KOHTA ESITATUD KAVASSE KUULUB:
                        
                           Fosso de Monterivoso vöönd
                        
                        
                                    —
                                 
                                 
                                    Monterivoso jõe valgla alates lähtest kuni Ferentillo tammini.
                                 
                              
                  
                        3.5.
                     
                     
                        ITAALIA POOLT 23. SEPTEMBRIL 2004 TOSCANA PIIRKONNA KOHTA ESITATUD KAVASSE KUULUB:
                        
                           Valle di Tosi vöönd
                        
                        
                                    —
                                 
                                 
                                    Vicano di S. Ellero jõe valgla alates lähtest kuni tammini Raggioli küla lähedal Il Gretos.
                                 
                              
                  
                        3.6.
                     
                     
                        ITAALIA POOLT 22. NOVEMBRIL 2005 TOSCANA PIIRKONNA KOHTA ESITATUD KAVASSE KUULUB:
                        
                           Bacino del Torrente Taverone
                        
                        
                                    —
                                 
                                 
                                    Taverone jõe valgla alates lähtest kuni Il Giardino kalakasvandusest allpool asuva tammini.
                                 
                              
                  
                        3.7.
                     
                     
                        ITAALIA POOLT 2. VEEBRUARIL 2006 ESITATUD KAVASSE PIEMONTE PIIRKONNA KOHTA KUULUB:
                        
                           Valle Sessera vöönd
                        
                        
                                    —
                                 
                                 
                                    Sessera jõe valgla alates lähtest kuni Ponte Granero tammini Coggiola haldusüksuses.
                                 
                              
                  
                        3.8.
                     
                     
                        ITAALIA POOLT 21. VEEBRUARIL 2006 LOMBARDIA PIIRKONNA KOHTA ESITATUD KAVASSE KUULUB:
                        
                           Valle de Torrente Bondo vöönd
                        
                        
                                    —
                                 
                                 
                                    Bondo jõe valgla alates lähtest kuni Vesio tammini.
                                 
                              
                  
                        3.9.
                     
                     
                        ITAALIA POOLT 22. MAIL 2006 LOMBARDIA PIIRKONNA KOHTA ESITATUD KAVASSE KUULUB:
                        
                           Fosso Melga – Bagolino vöönd
                        
                        
                                    —
                                 
                                 
                                    Fosso Melga jõe valgla alates lähtest kuni tammini, kus Fosso Melga voolab Caffaro jõkke.
                                 
                              
                  4.   SOOME
            
                        4.1.
                     
                     
                        SOOME POOLT 2002. AASTA 27. MÄRTSI JA 4. JUUNI NING 2003. AASTA 12. MÄRTSI, 12. JUUNI JA 20. OKTOOBRI KIRJADES KIRJELDATUD LIKVIDEERIMISE ERIMEETMEID SISALDAVASSE VHSi-VABA OLUKORRA SAAVUTAMISE KAVASSE KUULUVAD:
                        
                                    —
                                 
                                 
                                    Ahvenamaa;
                                 
                              
                                    —
                                 
                                 
                                    piirangutega ala Pyhtääs;
                                 
                              
                                    —
                                 
                                 
                                    piirangutega ala, mis hõlmab Uusikaupunki, Pyhäranta ja Rauma omavalitsusi.
                                 
                              
                  5.   ÜHENDKUNINGRIIK
            
                        5.1.
                     
                     
                        ÜHENDKUNINGRIIGI POOLT 28. MÄRTSIL 2007 ESITATUD VHSi-VABA OLUKORRA SAAVUTAMISE KAVASSE KUULUB:
                        
                                    —
                                 
                                 
                                    Ouse’i jõgi lähtest kuni Naburni lüüsi ja ülevoolupaisu loomuliku loodetepiirini.
                                 
                              
                  
         
            II LISA
            KAVAD, MIS ON ESITATUD SELLEKS, ET SAADA KALAHAIGUSTE VHSI JA IHNI SUHTES HEAKSKIITMATA VÖÖNDIS ASUVA HEAKSKIIDETUD KASVANDUSE STAATUS
            1.   ITAALIA
            
                        1.1.
                     
                     
                        ITAALIA POOLT 2. MAIL 2000 ESITATUD KAVASSE FRIULI-VENEZIA-GIULIA PIIRKONNAS ASUVA UDINE PROVINTSI KOHTA KUULUVAD:
                        
                           Kasvandused Tagliamento jõe valglas:
                        
                        
                                    —
                                 
                                 
                                    Azienda Vidotti Giulio s.n.c., Sutrio.
                                 
                              
                  
                        1.2.
                     
                     
                        ITAALIA POOLT 11. JAANUARIL 2007 CALABRIA PIIRKONNA KOHTA ESITATUD KAVASSE KUULUVAD:
                        
                           Kasvandused Noce jõe valglas:
                        
                        
                                    —
                                 
                                 
                                    Pietro Forestieri-Tortora (CS) Loc. S. Sago.
                                 
                              
                  ”